Na temelju članka 71. stavka 3. Zakona o pomorskom dobru i morskim lukama („Narodne novine“ broj 83/23) i članka 37. Statuta Grada Šibenika („Službeni glasnik Grada Šibenika“, broj 2/21), u postupku temeljem provedenog IV. Javnog natječaja za dodjelu dozvola na pomorskom dobru na području Grada Šibenika („Službeni glasnik Grada Šibenika“ broj 1/25 i 2/25) Gradsko vijeće Grada Šibenika, na 25. sjednici od 26. veljače 2025. godine, donosi

**Odluku**

**o odabiru najpovoljnijih ponuditelja za dodjelu dozvola na pomorskom dobru**

**na području Grada Šibenika**

**Članak 1.**

Ovom Odlukom utvrđuju se najpovoljniji ponuditelji za davanje dozvola na pomorskom dobru na području Grada Šibenika, kako slijedi:

1. Za redni broj iz natječaja 1.1. Mikrolokacija: 1A – naselje Jadrija, na kat. čest. 6206/3 k.o. Martinska – 1 dozvola za ugostiteljsku djelatnost pripreme i usluživanja pića i hrane - objekt gotove konstrukcije tlocrtne površine do 15 m2 i terasa 70 m2 odabire se JELENA KULAŠ, VL. OBRTA MIHAEL, Mate Bakrača 53, Zaton, OIB:59342855552, za ukupnu godišnju naknadu u iznosu od 7.250,00 EUR.
2. Za redni broj iz natječaja 1.3. Mikrolokacija: 1F - naselje Jadrija, na dijelu kat. čest. 6227/1 a ispred 6230/6 (novi broj) k.o. Zaton - Srima - 1 dozvola za iznajmljivanje opreme za rekreaciju i sport – ležaljke 40 komada i suncobrani 20 komada odabire se GEBETSROITHER RESORTS D.O.O. , Mletačka ulica 12, Pula, OIB:38751034034, za ukupnu godišnju naknadu u iznosu od 2.580,00 EUR.
3. Za redni broj iz natječaja 1.4. Mikrolokacija: 1F - naselje Jadrija, na zapadnom dijelu ispred kat. čest. 6228/2 k.o. Zaton - Srima – 1 dozvola za obrazovanje i podučavanje u području sporta i rekreacije - objekt za skladištenje za smještaj i izdavanje opreme za jedrenje – 1 komad odabire se KLUB JEDRENJA NA DASCI „JADRIJA“ ŠIBENIK, Ivanjski put 6, Šibenik, OIB: 80587615454, za ukupnu godišnju naknadu u iznosu od 220,00 EUR.
4. Za redni broj iz natječaja 1.7. Mikrolokacija: 3H - naselje Brodarica ispred kat. čest. 1066 k.o. Donje Polje i kat. čest. 3027/1 k.o. Donje Polje - 1 dozvola za ugostiteljsku djelatnost pružanja usluga na kolicima - aparat za palačinke, pomfrit, kokice i kukuruz s vitrinom 1 komad odabire se IVANA NANJARA, VL. OBRTA ZA USLUGE B-INTERIJERI, Karlovačka 50, Šibenik, OIB:66050303388, za ukupnu godišnju naknadu u iznosu od 310,00 EUR.
5. Za redni broj iz natječaja 1.10. Mikrolokacija: 9B - naselje Krapanj na dijelu kat. čest. 4102/48 k.o. Krapanj a ispred ugostiteljskog objekta „Loža“ – 1 dozvola za ugostiteljsku djelatnost pripreme i usluživanja pića i hrane za terasu 40 m2 odabire se TONKO TUDIĆ, VL. OBRTA ZA UGOSTITELJSTVO TUDIĆ, Obala Milutina Roka 86 A, Šibenik – Brodarica, OIB:61359261214, za ukupnu godišnju naknadu u iznosu od 2.400,00 EUR.
6. Za redni broj iz natječaja 1.11. Mikrolokacija: 9D - naselje Krapanj na kat. čest. 3364 k.o. Krapanj ispred caffe Lanterna i ispred kat. čest. 8102 k.o. Krapanj - 1 dozvola za ugostiteljsku djelatnost pripreme i usluživanja pića i hrane za objekt gotove konstrukcije tlocrtne površine do 15 m2 - 1 komad i terasu od 12 m2 odabire se MARIJA GARMA, VL. UGOSTITELJSKOG OBRTA LANTERNA, Obala 2 br. 8a, Krapanj, OIB:92806932360, za ukupnu godišnju naknadu u iznosu od 3.720,00 EUR.
7. Za redni broj iz natječaja 1.12. Mikrolokacija:10 B - naselje Grebaštica ispred kat. čest. 322/23 K.o. Krapanj – 1 dozvola za zabavne i rekreacijske djelatnosti aparati za zabavu 2 komada – 15 m2 odabire se SVETINKA BANOVAC, VL. UGOSTITELJSKOG OBRTA PUNTIN, Grebaštica donja 236, Šibenik, Grebaštica, OIB: 42859065903, za ukupnu godišnju naknadu u iznosu od 165,00 EUR.
8. Za redni broj iz natječaja 1.13. Mikrolokacija: 10B - naselje Grebaštica ispred kat. čest. 322/1 k.o.Krapanj (ispred kat. čest. 322/28 i kat. čest. 322/32 a sve k.o. Krapanj) - 1 dozvola za ugostiteljsku djelatnost pripreme i usluživanja pića i hrane za objekt gotove konstrukcije tlocrtne površine do 15 m2 – 1 komad odabire se ANITA BANOVAC, VL. UGOSTITELJSKOG OBRTA BALTT, Grebaštica donja, Plaža bb, Šibenik-Grebaštica, OIB: 42471637234, za ukupnu godišnju naknadu u iznosu od 3.050,00 EUR.
9. Za redni broj iz natječaja 1.14. Mikrolokacija: 10 C - naselje Grebaštica ispred 211/1 i \*424 sve k.o. Krapanj – 1 dozvola za iznajmljivanje opreme za rekreaciju i sport - plovilo na električni pogon – iMat 4 komada i ugostiteljsku djelatnost pružanja usluga na kolicima – aparat za palačinke 1 komad i aparat za „Slushy“ napitke 1 komad odabire se PETRA SVIRČIĆ, VL. OBRTA MORE ŠEĆERA, Stari put 1, Šibenik – Grebaštica, OIB: 19929067888, za ukupnu godišnju naknadu u iznosu od 1.400,00 EUR.
10. Za redni broj iz natječaja 1.16. Mikrolokacija: 14A - naselje Šibenik na dijelu kat. čest. 5907/1 a ispred kat. čest. 5251/2 i kat. čest. 5250 sve K.O. Šibenik – 1 dozvola za ugostiteljsku djelatnost pružanja usluga na kolicima – aparat za kokice 1 komad, aparat za šećernu vunu 1 komad i za zabavne i rekreacijske djelatnosti – trampolin sa 6 polja – 80 m2 odabire se MIHAELA SLADIĆ, VL. TRGOVAČKOG OBRTA „D&K“, Bože Peričića 18, Šibenik, OIB:17325089376, za ukupnu godišnju naknadu u iznosu od 4.600,00 EUR.

**Članak 2.**

Na temelju ove Odluke, rješenje o davanju dozvole na pomorskom dobru donosi gradonačelnik.

Rješenje o davanju dozvola na pomorskom dobru je upravni akt na temelju kojeg gospodarski subjekt stječe pravo na obavljanje djelatnosti kojom se ne ograničava opća upotreba pomorskog dobra.

Sve dozvole navedene u članku 1. ove Odluke daju se na vrijeme od 2 (dvije) godine odnosno do 31.12.2026. godine.

Godišnju naknadu za dozvolu na pomorskom dobru ovlaštenik dozvole dužan je podmiriti za 2025. godinu u cjelokupnom godišnjem iznosu prije izdavanja dozvole, a za 2026. godinu najkasnije do 31. ožujka 2026. godine.

Zajedno s dostavom potvrde o uplati godišnje naknade za dozvolu na pomorskom dobru za 2025. godinu i prije izdavanja dozvole ovlaštenik dozvole je dužan dostaviti bjanko zadužnicu na iznos u visini ponuđene naknade za razdoblje od jedne (1) godine, kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere, te radi naplate eventualnih troškova ovrhe

**Članak 3.**

Ova Odluka se dostavlja javnom objavom na službenim mrežnim stranicama Grada Šibenika ([www.sibenik.hr](http://www.sibenik.hr)), a dostava se smatra obavljenom istekom osmog dana od dana javne objave.

**Članak 4.**

Ova Odluka stupa na snagu danom objave u „Službenom glasniku Grada Šibenika“.

**Obrazloženje:**

Na temelju članka 71. stavak 1. Zakona o pomorskom dobru i morskim lukama („Narodne novine“ broj 83/23), Uredbe o vrstama djelatnosti i visini minimalne naknade za dodjelu dozvola na pomorskom dobru („Narodne novine“ broj 16/24) i Plana upravljanja pomorskim dobrom na području Grada Šibenika za razdoblje od 2024. do 2028. godine („Službeni glasnik Grada Šibenika“ broj 10/23, 2/24 i 12/24), Gradonačelnik Grada Šibenika je objavio IV. Javni natječaj za dodjelu dozvola na pomorskom dobru na području Grada Šibenika („Službeni glasnik Grada Šibenika“ broj 1/25 i 2/25), (dalje u tekstu: Natječaj), te na temelju točke VI. stavka 11. Plana upravljanja pomorskim dobrom na području Grada Šibenika za razdoblje od 2024. – 2028. godine („Službeni glasnik Grada Šibenika“, broj 10/23 i 2/24) donio Odluku o imenovanju Povjerenstva za provedbu javnog natječaja za dodjelu dozvola na pomorskom dobru („Službeni glasnik Grada Šibenika“ broj 3/24), (dalje u tekstu: Povjerenstvo).

Rok za dostavu ponuda je bio 07. veljače 2025. godine do 14,00 sati.

Dana 10. veljače 2025. godine s početkom u 9,00 sati u prostorijama Grada Šibenika Povjerenstvo je obavilo javno otvaranje ponuda za dozvole te je sačinjen Zapisnik o otvaranju ponuda KLASA:934-01/25-01/2, URBROJ:2182-1-03-25-19. Ukupno je zaprimljeno 15 ponuda od kojih su sve bile pravodobne. Utvrđeno je da je zaprimljena ponuda obrta INTRAX, Bilice, Slavice 7, Šibenik s naznakom rednog broja iz natječaja 14 A, koji broj nije propisan u natječaju, te se ponuda ne otvara i neotvorena vraća ponuditelju.

U postupku pregleda i ocjene ponuda, Zapisnikom o pregledu i ocjeni ponuda KLASA: 934-01/25-01/2, URBROJ:2182-01-03-25-20 od 12. veljače 2025. godine, Povjerenstvo je utvrdilo kako slijedi:

* Za lokacije pod rednim brojem od 1., 2., 3., 5., 6., 7., 8. i 9. ove Odluke pristigla samo po jedna ponuda, koje ponude su ocjenjene potpune te da ispunjavaju uvjete propisane Natječajem;
* Za lokaciju pod rednim brojem 4. ove Odluke pristigle su dvije ponude: IVANA NANJARA, VL. OBRTA ZA USLUGE B-INTERIJERI, Karlovačka 50, Šibenik, OIB:66050303388, koja je ocjenjena kao potpuna i da ispunjava uvjete propisane natječajem, te ponuda NIKO GARMA, Obala gaj 86, 22108 Brodarica koja ponuda je ocjenjena kao nevaljana jer ne sadrži dokumentaciju propisanu Natječajem, te je kao najpovoljnija odabrana ponuda IVANE NANJARA, VL. OBRTA ZA USLUGE B-INTERIJERI, Karlovačka 50, Šibenik, OIB:66050303388;
* Za lokaciju pod rednim brojem 10. ove Odluke pristigle su dvije ponude, koje su ocjenjene kao potpune te da ispunjavaju uvjete propisane Natječajem, i to MIHAELA SLADIĆ, VL. TRGOVAČKOG OBRTA „D&K“, Bože Peričića 18, Šibenik, OIB:17325089376 koja je vrednovanjem prema kriterijima iz Natječaja ostvarila 99,89 bodova i DARIJO FILIPOVIĆ, VL. OBRTA ZA USLUGE DAMA, Milice i Turka 134, Šibenik, OIB:90914777467 koja je ostvarila 64,35 bodova te je kao najpovoljnija odabrana ponuda MIHAELE SLADIĆ VL. TRGOVAČKOG OBRTA „D&K“, Bože Peričića 18, Šibenik, OIB:17325089376;
* Za lokaciju pod rednim brojem iz Natječaja 1.9. pristigla je jedna ponuda i to: PRI ZAGORCU j.d.o.o., Ulica Golubi 2, 10430 Samoborski Otok, Samobor, OIB: 03458447442 koja ponuda se odbacije kao nevaljana, ponuđena dokumentacija ponuditelja je nepotpuna, ne ispunjava uvjete propisane Natječajem jer je ponuditelj u ponudi dostavio fotografiju sredstva za obavljanje djelatnosti – vozilo, što ne odgovara raspisanom Natječaju kojim je određena ugostiteljska djelatnost pripreme i usluživanja pića i hrane te je kao sredstvo za obavljanje djelatnosti određen objekt gotove konstrukcije tlocrtne površine do 15 m2;
* Za lokaciju pod rednim brojem iz Natječaja 1.15. pristigla je jedna ponuda i to DRAGAN TRUTIN, VL. OBRTA TDM NEKRETNINE, Laz 8, Šibenik – Grebaštica, OIB:65908615089, koja ponuda se odbacije kao nevaljana, ponuđena dokumentacija ponuditelja ne ispunjava uvjete propisane Natječajem jer je uvidom u evidencije Grada Šibenika utvrđeno da ponuditelj ima nepodmirenih dugovanja prema Gradu Šibeniku s naslova komunalne naknade, te je uvidom u dostavljeni izvadak iz obrtnog registra vidljivo da ponuditelj nema registriranu djelatnost za iznajmljivanje ležaljki, kajaka i supa odnosno da nije registriran za zabavne i rekreacijske djelatnosti, što je suprotno točki II. 1a) Natječaja kojom je definirano, kao obvezni uvjet, da je ponuditelj registriran za djelatnost za koju podnosi ponudu;
* Za redne brojeve iz Javnog natječaja i to: 1.2., 1.5., 1.6. i 1.8., nije pristigla niti jedna ponuda.

Slijedom navedenog odlučeno je kao u članku 1. ove Odluke.

UPUTA O PRAVNOM LIJEKU:

Protiv ove Odluke nije dopuštena žalba, ali se može pokrenuti upravni spor tužbom nadležnom Upravnom sudu Republike Hrvatske u roku od 30 dana od dana dostave ove Odluke.

KLASA:UP/I-934-01/25-01/1

URBROJ:2182-1-03-25-1

Šibenik, 26. veljače 2025.

 PREDSJEDNIK

dr.sc. Dragan Zlatović,v.r.